XIV Riigikogu

XIV Riigikogu oli Riigikogu 14. koosseis, mille valisid Eesti kodanikud 2019. aasta Riigikogu valimistel 3. märtsil 2019. XIV koosseis kogunes esmakordselt 4. aprillil 2019 ja oma viimase korralise istungi pidas Riigikogu 23. veebruaril 2023. Nelja aasta jooksul pidas Riigikogu täiskogu 467 istungit, millest 65 olid kaugosalusega istungid. Kokku kestsid täiskogu istungid 1571 tundi ja 11 minutit. XIV Riigikogu võttis vastu 403 seadust ja 134 otsust. Lisaks tegi parlament kaheksa avaldust ja kaks pöördumist, millest viis avaldust ja ühe pöördumise tegi Riigikogu Ukraina toetuseks. XIV Riigikokku kandideeris 1099 inimest, neist 1084 olid üles seatud kümne erakonna nimekirjas ja 15 üksikkandidaatidena. Valimistulemused kuulutati välja 28. märtsil 2019, avaldati Riigi Teatajas 29. märtsil ning need jõustusid 30. märtsil, mil algasid ka koosseisu liikmete volitused. Riigikokku pääses viis erakonda. Algse valitsuskoalitsiooni moodustasid Eesti Keskerakond, Eesti Konservatiivne Rahvaerakond ja Isamaa Erakond. 26. jaanuaril 2021 moodustasid valitsuskoalitsiooni Eesti Reformierakond ja Eesti Keskerakond ning 18. juulil 2022 moodustasid uue valitsuskoalitsiooni Eesti Reformierakond, Erakond Isamaa ja Sotsiaaldemokraatlik Erakond. Riigikogu kogunes avaistungile 4. aprillil 2019 ning valis juhatuse. Riigikogu esimeheks valiti Henn Põlluaas, aseesimeesteks Helir-Valdor Seeder ja Siim Kallas. 25. märtsil 2020 valiti juhatus samas koosseisus ameteid jätkama. 8. veebruaril 2021 valiti uuesti aseesimehed, kuivõrd Siim Kallas astus 1,5 nädalat varem ametist tagasi. Aseesimeesteks said Hanno Pevkur ja Helir-Valdor Seeder. 18. märtsil 2021 valiti Riigikogu uus juhatus: esimees Jüri Ratas, aseesimehed Hanno Pevkur ja Martin Helme. XIV Riigikogu menetles 779 eelnõud. Reformierakonnast osutus valituks 34 kandidaati: Arto Aas, Annely Akkermann, Yoko Alender, Jüri Jaanson, Kaja Kallas, Siim Kallas, Liina Kersna, Johannes Kert, Signe Kivi, Toomas Kivimägi, Urmas Klaas, Heiki Kranich, Eerik-Niiles Kross, Urmas Kruuse, Ants Laaneots, Kalle Laanet, Maris Lauri, Jürgen Ligi, Kristen Michal, Marko Mihkelson, Madis Milling, Urmas Paet, Kalle Palling, Keit Pentus-Rosimannus, Hanno Pevkur, Heidy Purga, Valdo Randpere, Taavi Rõivas, Andrus Seeme, Andres Sutt, Aivar Sõerd, Kristina Šmigun-Vähi, Urve Tiidus ja Vilja Toomast. Eesti Keskerakonnast osutus valituks 26 kandidaati: Jaak Aab, Taavi Aas, Vladimir Arhipov, Vadim Belobrovtsev, Enn Eesmaa, Maria Jufereva-Skuratovski, Marek Jürgenson, Raimond Kaljulaid, Kalev Kallo, Jaanus Karilaid, Mihhail Korb, Siret Kotka-Repinski, Mihhail Kõlvart, Lauri Laats, Aadu Must, Anneli Ott, Jüri Ratas, Martin Repinski, Mailis Reps, Kersti Sarapuu, Kadri Simson, Mihhail Stalnuhhin, Vladimir Svet, Tarmo Tamm, Yana Toom ja Marika Tuus-Laul. Eesti Konservatiivsest Rahvaerakonnast osutus valituks 19 kandidaati: Merry Aart, Riho Breivel, Peeter Ernits, Helle-Moonika Helme, Mart Helme, Martin Helme, Ruuben Kaalep, Uno Kaskpeit, Kert Kingo, Rene Kokk, Leo Kunnas, Alar Laneman, Jaak Madison, Siim Pohlak, Anti Poolamets, Paul Puustusmaa, Henn Põlluaas, Urmas Reitelmann ja Jaak Valge. Isamaa Erakonnast osutus valituks 12 kandidaati: Aivar Kokk, Tarmo Kruusimäe, Viktoria Ladõnskaja-Kubits, Jüri Luik, Tõnis Lukas, Andres Metsoja, Urmas Reinsalu, Üllar Saaremäe, Helir-Valdor Seeder, Sven Sester, Priit Sibul ja Raivo Tamm. Sotsiaaldemokraatlikust Erakonnast osutus valituks 10 kandidaati: Marina Kaljurand, Kalvi Kõva, Helmen Kütt, Sven Mikser, Jevgeni Ossinovski, Ivari Padar, Heljo Pikhof, Katri Raik, Indrek Saar ja Riina Sikkut. Riigikogu liikmete ametivanded Riigikogu liikmete ametivanded Riigikogu liikmete ametivanded Riigikogu liikmete ametivanded 3. aprillil 2019 otsustas Vabariigi Valimiskomisjon Urmas Klaasi, Vladimir Arhipovi, Urmas Paeti, Yana Toomi, Mihhail Kõlvarti, Vadim Belobrovtsevi, Lauri Laatsi, Vladimir Sveti ja Tõnis Lukase tagasiastumisavalduste alusel, et Urmas Klaasi asemel asub Riigikogu liikmeks Hele Everaus, Vladimir Arhipovi asemel Kaido Höövelson, Urmas Paeti asemel Erkki Keldo, Mihhail Kõlvarti asemel Erki Savisaar, Yana Toomi asemel Dmitri Dmitrijev, Vadim Belobrovtsevi asemel Viktor Vassiljev, Lauri Laatsi asemel Igor Kravtšenko, Vladimir Sveti asemel Tõnis Mölder ja Tõnis Lukase asemel Mihhail Lotman. 5. aprillil 2019 lahkus Raimond Kaljulaid Keskerakonna fraktsioonist. 25. aprillil 2019 seoses Riigikogu liikmete Jaak Aabi, Taavi Aasa, Mart Helme, Martin Helme, Rene Koka, Jüri Luige, Jüri Ratase, Urmas Reinsalu ja Mailis Repsi volituste peatumisega nende nimetamise tõttu Vabariigi Valitsuse liikmeteks asusid Riigikogu liikmeteks asendusliikmed Urmas Espenberg, Heiki Hepner, Andrei Korobeinik, Kerstin-Oudekki Loone, Natalia Malleus, Mart Nutt, Peeter Rahnel, Kai Rimmel ja Arno Sild. 26. aprillil 2019 seoses Riigikogu liikme Arno Silla tagasiastumisega asus Riigikogu liikmeks Tiit Kala. 17. mail 2019 seoses Riigikogu liikme Kert Kingo volituste peatumisega tema nimetamise tõttu Vabariigi Valitsuse liikmeks 16. mail asus Riigikogu liikmeks asendusliige Rein Suurkask. 21. mail 2019 seoses Riigikogu liikme Arto Aasa tagasiastumisega 20. mail asus Riigikogu liikmeks Signe Riisalo. 4. juunil 2019 seoses Riigikogu liikme Mart Nuti surmaga 2. juunil 2019 asus Riigikogu liikmeks Siim Kiisler. 12. juunil 2019 seoses Riigikogu liikme Jaak Madisoni tagasiastumisega 11. juunil 2019, asus Riigikogu liikmeks Kalle Grünthal. 13. juunil 2019 seoses Riigikogu liikmete Sven Mikseri ja Marina Kaljuranna tagasi astumisega 12. juunil 2019 asusid Riigikogu liikmeteks Jaak Juske ja Lauri Läänemets. 13. septembril 2019 seoses Riigikogu liikme Kadri Simsoni tagasiastumisega asus Riigikogu liikmeks Marko Šorin. 30. septembril 2019 seoses Riigikogu liikme Kalle Pallingu tagasiastumisega asus Riigikogu liikmeks Mart Võrklaev. 26. oktoobril 2019 lõppesid Rein Suurkase volitused Riigikogu liikmena, kuna Riigikokku naasis Vabariigi Valitsuse kohustustest vabastatud Kert Kingo. 7. novembril 2020 lõppesid Tiit Kala volitused Riigikogu liikmena seoses keskkonnaminister Rene Koka tagasi astumisega ja Riigikogu liikme volituste taastumisega. 9. novembril 2020 lõppesid Urmas Espenbergi volitused Riigikogu liikmena seoses siseminister Mart Helme tagasi astumisega ja Riigikogu liikme volituste taastumisega. 19. novembril 2020 seoses Riigikogu liikme Alar Lanemani asumisega Eesti Vabariigi siseministriks ja Riigikogu volituste peatumisega 18. novembril asus Riigikogu liikmeks Urmas Espenberg. 21. novembril 2020 seoses Mailis Repsi Vabariigi Valitsuse liikme kohustustest vabastamise ja tema Riigikogu liikme volituste taastumisega lõppesid Riigikogu asendusliikme Andrei Korobeiniku volitused. 26. novembril 2020 seoses Riigikogu liikme Anneli Oti volituste peatumisega tema nimetamise tõttu Vabariigi Valitsuse liikmeks asus Riigikogu liikmeks asendusliige Andrei Korobeinik. 30. novembril 2020 seoses Riigikogu liikme Kalev Kallo süüdimõistva kohtuotsuse jõustumisega lõppesid tema Riigikogu liikme volitused. Alates 1. detsembrist 2020 on asendusliige Imre Sooäär. 11. jaanuaril 2021 seoses Riigikogu liikme Katri Raiki tagasiastumisega asus Riigikogu liikmeks Eduard Odinets. Seoses Martin Helme, Alar Lanemani, Jüri Luige, Jüri Ratase ja Urmas Reinsalu Vabariigi Valitsuse liikme kohustustest vabastamise ning nende Riigikogu liikme volituste taastumisega 27. jaanuaril 2021 lõppesid Riigikogu liikmete Urmas Espenbergi, Heiki Hepneri, Siim-Valmar Kiisleri ja Kai Rimmeli volitused 26. jaanuaril. Seoses Riigikogu liikmete Kaja Kallase, Liina Kersna, Urmas Kruuse, Kalle Laaneti, Maris Lauri, Tõnis Mölderi, Keit Pentus-Rosimannuse, Signe Riisalo ja Andres Suti volituste peatumisega nende nimetamise tõttu Vabariigi Valitsuse liikmeteks asuvad 27. jaanuaril Riigikogu liikmeteks järgmised asendusliikmed: Ivi Eenmaa, Toomas Järveoja, Õnne Pillak, Mati Raidma, Maido Ruusmann, Timo Suslov, Margit Sutrop ja Aivar Viidik. Seoses Riigikogu liikme Maido Ruusmanni tagasiastumisega asub 28. jaanuaril 2021 Riigikogu liikmeks Sulev Kannimäe. 6. märtsil 2021 seoses Riigikogu liikme Johannes Kerdi volituste lõppemisega tema surma tõttu 4. märtsil asus Riigikogu liikmeks asendusliige Tiiu Aro. 1. juunil 2021 seoses Riigikogu liikme Jüri Luige tagasiastumisega asub 1. juunil Riigikogu liikmeks asendusliige Heiki Hepner. 4. novembril 2021 seoses Anneli Oti Vabariigi Valitsuse liikme kohustustest vabastamisega 2. novembril 2021 ja tema Riigikogu liikme volituste taastumisega 4. novembril 2021 lõppesid Riigikogu liikme Imre Sooääre volitused 3. novembril 2021. 3. veebruaril 2022 seoses Madis Millingu surmaga samal päeval kinnitas Riigikogu Millingu asendusliikmeks Ülle Rajasalu, kelle volitused algasid 4. veebruaril. 21. märtsil 2022 lahkus Martin Repinski Keskerakonna fraktsioonist ja jätkas Riigikogus fraktsiooni mittekuuluva saadikuna. 4. aprillil 2022 andis Jevgeni Ossinovski Riigikogust lahkumise järel Riigikogu liikme ametivande Anastassia Kovalenko-Kõlvart. Kovalenko-Kõlvart alustas tööd fraktsioonitu saadikuna. 18. juulil 2022 seoses Liina Kersna, Kalle Laaneti, Maris Lauri ja Andres Suti valitsuse liikme kohustustest vabastamise ja nende Riigikogu liikme volituste taastumisega lõppesid Riigikogu liikmete Tiiu Aro, Ülle Rajasalu ja Aivar Viidiku volitused. 19. juulil 2022 seoses liikmete Lauri Läänemetsa, Hanno Pevkuri, Urmas Reinsalu ja Riina Sikkuti volituste peatumisega nende valitsuse liikmeteks nimetamise tõttu asusid Riigikogu liikmeteks asendusliikmed Toomas Jürgenstein, Siim Valmar Kiisler ja Reili Rand. Riigikogu 2022 Ukraina sõja avaldused "XIV Riigikogu koosseis". Riigikogu. Vaadatud 21.06.2023. Elektrooniline Riigi Teataja. Vabariigi Valimiskomisjoni 28.03.2019 otsus nr 94 "XIV Riigikogu liikmete registreerimine". Avaldamismärge: RT III, 29.03.2019, 4. Riigikogu koduleht (riigikogu.ee). XIV Riigikogu stenogramm, I istungjärk, 4. aprill 2019, päevakorrapunkt "Riigikogu esimehe ja aseesimeeste valimine". Riigikogu koduleht (riigikogu.ee). XIV Riigikogu stenogramm, III istungjärk, 25. märts 2020, päevakorrapunkt "Riigikogu juhatuse valimised". Riigikogu koduleht (riigikogu.ee). XIV Riigikogu stenogramm, V istungjärk, 8. veebruar 2021, päevakorrapunkt "Riigikogu aseesimeeste erakorraline valimine". Riigikogu koduleht (riigikogu.ee). XIV Riigikogu stenogramm, V istungjärk, 18. märts 2021, päevakorrapunkt "Riigikogu juhatuse valimised". "Külli Taro: mida tähendab töö riigikogus?" ERR, 20. märts 2023 Vabariigi Valimiskomisjon määras Riigikogu asendusliikmed, valimised.ee https://www.riigikogu.ee/riigikogu/koosseis/muudatused-koosseisus/ "Riigikogu liikme volituste lõppemine ja asendusliikme asumine Riigikogu liikmeks–Riigi Teataja". www.riigiteataja.ee. Vaadatud 3. septembril 2023. Elektrooniline Riigi Teataja. Riigikogu juhatuse 16.05.2019 otsus nr 35 "Asendusliikme asumine Riigikogu liikmeks". Avaldamismärge: RT III, 21.05.2019, 1. Elektrooniline Riigi Teataja. Riigikogu juhatuse 20.05.2019 otsus nr 36 "Riigikogu liikme volituste lõppemine ja asendusliikme asumine Riigikogu liikmeks". Avaldamismärge: RT III, 22.05.2019, 1. "Asendusliikme asumine Riigikogu liikmeks–Riigi Teataja". www.riigiteataja.ee. 3. juuni 2019. Vaadatud 3. septembril 2023. "Riigikogu liikme volituste lõppemine ja asendusliikme asumine Riigikogu liikmeks–Riigi Teataja". www.riigiteataja.ee. 12. september 2019. Vaadatud 3. septembril 2023. https://www.riigiteataja.ee/akt/301102019004 Paal, Gunnar (25.10.2019). "Kingo naaseb Riigikokku". Riigikogu pressiteenistus. Vaadatud 28.10.2019. "Rene Kokk naaseb Riigikokku". 07.11.2020. Vaadatud 18.11.2020. "Mart Helme asumisel Riigikogu liikmeks lahkub Urmas Espenberg". 9. november 2020. Vaadatud 18.11.2020. "Urmas Espenberg asub taas Riigikogu liikmeks". 18. november 2020. Vaadatud 18.11.2020. Elektrooniline Riigi Teataja. Riigikogu juhatuse 21.11.2020 otsus nr 127 "Asendusliikme volituste lõpetamine". Avaldamismärge: RT III, 24.11.2020, 4. Elektrooniline Riigi Teataja. Riigikogu juhatuse 25.11.2020 otsus nr 132 "Asendusliikme asumine Riigikogu liikmeks". Avaldamismärge: RT III, 26.11.2020, 4. Paal, Gunnar (30. november 2020). "Kalev Kallo asendusliige on Imre Sooäär". Riigikogu. Vaadatud 30.11.2020. Elektrooniline Riigi Teataja. Riigikogu juhatuse 05.03.2021 otsus nr 46 "Asendusliikme asumine Riigikogu liikmeks". Avaldamismärge: RT III, 09.03.2021, 1. Elektrooniline Riigi Teataja. Riigikogu juhatuse 31.05.2021 nr 111 "Asendusliikme asumine Riigikogu liikmeks". Avaldamismärge: RT III, 01.06.2021, 5. Mait Ots (03.02.2022). "Millingu asemel läheb riigikokku Ülle Rajasalu". Eesti Rahvusringhääling. Vaadatud 12. veebruaril 2022. ERR (21. märts 2022). "Repinski ei kandideeri järgmistel riigikogu valimistel ja lahkub Keskerakonnast". ERR.ee. Vaadatud 26.04.2022. Riigikogu. "Martin Repinski". Riigikogu. Vaadatud 26. aprill 2022. Mäekivi, Mirjam (4. aprill 2022). "Galerii: Kovalenko-Kõlvartist sai riigikogu liige". err.ee. Vaadatud 26.04.2022. https://www.riigikogu.ee/pressiteated/riigikogu-juhatus/riigikogu-juhatus-kinnitas-muudatused-riigikogu-koosseisus/ Riigikogu liikmete nimekiri Riigikogu kodulehel Valituks osutunud Riigikogu liikmed "JUHTKIRI | See riigikogu on Eestile nuhtluseks" Eesti Päevaleht, 31. mai 2022